CELEX: 62011TN0637
Language: da
Date: 2011-12-15 00:00:00
Title: Sag T-637/11: Sag anlagt den 15. december 2011 — Euris Consult mod Parlamentet

4.2.2012   
            
            
               DA
            
            
               Den Europæiske Unions Tidende
            
            
               C 32/41
            
         Sag anlagt den 15. december 2011 — Euris Consult mod Parlamentet
   (Sag T-637/11)
   2012/C 32/82
   Processprog: engelsk
   
      Parter
   
   
      Sagsøger: Euris Consult Ltd (Floriana, Republikken Malta) (ved advokat F. Moyse)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Den afgørelse, der er truffet af Europa-Parlamentets Generaldirektorat for Oversættelse inden for rammerne af udbudsproceduren MT/2011/EU vedrørende levering af oversættelsestjenester til maltesisk, om afvisning af det af sagsøgeren afgivne bud ved åbningen for overtrædelse af fortrolighedskravet, annulleres.
            
         
               —
            
            
               Europa-Parlamentet tilpligtes at betale sagens omkostninger.
            
         
               —
            
            
               Det fastslås, at sagsøgeren kan søge erstatning for den skade, som er forårsaget af den anfægtede afgørelse.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   
               1)
            
            
               Første anbringende om
               
                           —
                        
                        
                           tilsidesættelse af finansforordningens artikel 98, stk. 1, artikel 143 i gennemførelsesbestemmelserne og artikel 2.4 i udbudsproceduren MT/2011/EU og dermed uanvendelighedsundtagelsen i henhold til artikel 277 TEUF.
                        
                     
         
               2)
            
            
               Andet anbringende om
               
                           —
                        
                        
                           tilsidesættelse af proportionalitetsprincippet.
                        
                     
         
               3)
            
            
               Tredje anbringende om
               
                           —
                        
                        
                           tilsidesættelse af ligebehandlingsprincippet.
                        
                     
         
               4)
            
            
               Fjerde anbringende om
               
                           —
                        
                        
                           tilsidesættelse af artikel 41 i Den Europæiske Unions charter om grundlæggende rettigheder, idet den kontraherende myndighed ikke hørte sagsøgeren før vedtagelsen af den anfægtede afgørelse.
                        
                     
         
               5)
            
            
               Femte anbringende om
               
                           —
                        
                        
                           at den anfægtede afgørelse ikke er tilstrækkelig begrundet.